CELEX: 52018PC0744
Language: ro
Date: 2018-11-13
Title: Propunere de DECIZIE A PARLAMENTULUI EUROPEAN ȘI A CONSILIULUI de adaptare a Directivei 2012/27/UE a Parlamentului European și a Consiliului privind eficiența energetică [astfel cum a fost modificată prin Directiva 2018/XXX/UE] și a Regulamentului (UE) 2018/XXX al Parlamentului European și al Consiliului [guvernanța uniunii energetice], având în vedere retragerea Regatului Unit din Uniunea Europeană

COMISIA EUROPEANĂ
            Strasbourg, 13.11.2018
            COM(2018) 744 final
            2018/0385(COD)
            Propunere de
            DECIZIE A PARLAMENTULUI EUROPEAN ȘI A CONSILIULUI
            de adaptare a Directivei 2012/27/UE a Parlamentului European și a Consiliului privind eficiența energetică [astfel cum a fost modificată prin Directiva 2018/XXX/UE] și a Regulamentului (UE) 2018/XXX al Parlamentului European și al Consiliului [guvernanța uniunii energetice], având în vedere retragerea Regatului Unit din Uniunea Europeană
            (Text cu relevanță pentru SEE)
            
               
         
         
            
               EXPUNERE DE MOTIVE
            
            
               1.CONTEXTUL PROPUNERII
            
            
               •Motivele și obiectivele propunerii
            
            
               Prezenta propunere de Decizie a Parlamentului European și a Consiliului de adaptare a Directivei 2012/27/UE [astfel cum a fost modificată prin Directiva 2018/XXX/UE]
                  1
                privind eficiența energetică și a Regulamentului (UE) 2018/XXX [guvernanța uniunii energetice] este impusă de retragerea iminentă a Regatului Unit din Uniunea Europeană. 
            
            
               La 29 martie 2017, Regatul Unit și-a notificat intenția de a se retrage din Uniune în temeiul articolului 50 din Tratatul privind Uniunea Europeană. Prin urmare, cu excepția cazului în care se stabilește o altă dată printr-un acord de retragere ratificat, întreaga legislație primară și secundară a Uniunii va înceta să se aplice Regatului Unit începând cu data de 30 martie 2019, ora 00:00 (CET) (denumită în continuare „data retragerii”). În prezent au loc negocieri cu Regatul Unit în vederea încheierii unui acord de retragere.
            
            
               În plus, în conformitate cu articolul 50 alineatul (3) din Tratatul privind Uniunea Europeană, Consiliul European, în acord cu Regatul Unit, poate decide în unanimitate că tratatele încetează să se aplice de la o dată ulterioară.
            
            
               Prezenta propunere se referă la Directiva 2012/27/UE a Parlamentului European și a Consiliului din 25 octombrie 2012 privind eficiența energetică [astfel cum a fost modificată prin Directiva 2018/XXX/UE] și la Regulamentul (UE) 2018/XXX [guvernanța uniunii energetice]
                  2
               . Cifrele privind consumul de energie pentru 2030 prezentate în ambele acte normative se referă la cele 28 de state membre (UE28).
            
            
               Directiva 2012/27/UE, astfel cum a fost modificată prin Directiva 2018/XXX/UE, stabilește un obiectiv al Uniunii în materie de eficiență energetică de cel puțin 32,5 % pentru 2030 și prevede obligația statelor membre de a stabili contribuții orientative privind eficiența energetică pe plan național. În acest proces, statele membre ar trebui să ia în considerare consumul de energie al Uniunii pentru anul 2030
                  3
               . Regulamentul (UE) 2018/XXX [guvernanța uniunii energetice] prevede obligația statelor membre de a ține seama, în procesul de stabilire a contribuției la atingerea obiectivului Uniunii în materie de eficiență energetică pentru 2030, de consumul de energie al Uniunii în 2030. Consumul de energie la nivelul Uniunii este, de asemenea, relevant pentru evaluarea de către Comisia Europeană a progreselor înregistrate în direcția realizării colective a obiectivelor Uniunii.
            
            
               Directiva revizuită privind eficiența energetică transpune obiectivul principal al Uniunii în materie de eficiență energetică pentru 2030, de cel puțin 32,5 %, în valori absolute de maximum 1 273 Mtep consum de energie primară și maximum 956 Mtep consum final de energie pentru Uniunea cu 28 de state membre. Aceste valori sunt calculate prin reducerea cu 32,5 % a previziunilor din scenariul de referință PRIMES din 2007 pentru UE în 2030. Previziunile respective pentru UE-27, excluzând Regatul Unit, au drept rezultat niveluri absolute ale consumului de energie de maximum 1 128 Mtep consum de energie primară și maximum 846 Mtep consum final de energie în 2030. 
            
            
               Odată cu retragerea Regatului Unit, cifrele privind consumul de energie al Uniunii pentru 2030 trebuie așadar ajustate la situația a 27 de state membre. Deoarece se bazează pe aceleași cifre care stau la baza modelului energetic, această modificare poate fi considerată o adaptare tehnică.
            
            
               •Coerența cu dispozițiile existente în domeniul de politică vizat
            
            
               
                  Nu se aplică.
               
            
            
               •Coerența cu alte politici ale Uniunii
            
            
               
                  Nu se aplică.
               
            
            
               2.TEMEI JURIDIC, SUBSIDIARITATE ȘI PROPORȚIONALITATE
            
            
               •Temei juridic
            
            
               Temeiul juridic al propunerii îl constituie Tratatul privind funcționarea Uniunii Europene, în mod concret articolul 192 alineatul (1) și articolul 194 alineatul (2). Aceste articole reprezintă, de asemenea, temeiul juridic pentru Directiva 2012/27/UE privind eficiența energetică [astfel cum a fost modificată prin Directiva 2018/XXX/UE] și pentru Regulamentul (UE) 2018/XXX [guvernanța uniunii energetice], pe care le modifică prezenta propunere. Deoarece tratatul conține un temei juridic specific în domeniul energiei, utilizarea acestuia este oportună.
            
            
               •Subsidiaritate (în cazul competențelor neexclusive) 
            
            
               Principiile subsidiarității și proporționalității sunt pe deplin respectate. Acțiunea Uniunii este necesară conform principiului subsidiarității [articolul 5 alineatul (3) din TUE], deoarece vizează adaptări tehnice ale unor acte normative care au fost adoptate de Uniune. 
            
         
         
            
               •Proporționalitate
            
            
               
                  Propunerea respectă principiul proporționalității [articolul 5 alineatul (4) din TUE], deoarece nu depășește ceea ce este necesar pentru atingerea obiectivului urmărit. Modificările propuse ale cadrului legislativ actual îl vor adapta pentru orizontul de timp 2030 și vor asigura coerența. Elementele propuse sunt limitate la aspectele care necesită o acțiune din partea Uniunii.
               
            
            
               •Alegerea instrumentului
            
            
               
                  Deoarece prezenta propunere modifică o directivă existentă și un regulament existent, instrumentul adecvat este o Decizie a Parlamentului European și a Consiliului.
               
            
            
               3.REZULTATELE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI
            
            
               Deoarece prezenta propunere este de natură pur tehnică și nu implică nicio opțiune de politică, consultarea părților interesate sau efectuarea unei evaluări a impactului nu ar fi avut sens.
            
            
               •Evaluări ex post/verificări ale adecvării legislației existente
            
            
               
                  Nu se aplică.
               
            
            
               •Consultări cu părțile interesate
            
            
               
                  Nu se aplică.
               
            
            
               •Obținerea și utilizarea expertizei
            
            
               
                  Nu se aplică.
               
            
            
               •Evaluarea impactului
            
            
               
                  Nu se aplică.
               
            
            
               •Adecvarea reglementărilor și simplificarea
            
            
               
                  Nu se aplică.
               
            
            
               •Drepturile fundamentale
            
            
               Nu se aplică.
            
            
               4.IMPLICAȚII BUGETARE
            
            
               Propunerea nu are implicații bugetare. 
            
         
         
            
               5.ALTE ELEMENTE
            
            
               •Planuri de punere în aplicare și măsuri de monitorizare, evaluare și raportare
            
            
               
                  Nu se aplică.
               
            
            
               •Documente explicative (în cazul directivelor)
            
            
               
                  Întrucât prezenta propunere este de natură pur tehnică, nu sunt necesare documente explicative privind transpunerea.
               
            
            
               •Explicarea detaliată a dispozițiilor specifice ale propunerii
            
            
               Nu se aplică.
            
            
               2018/0385 (COD)
            
            
               Propunere de
            
            
               DECIZIE A PARLAMENTULUI EUROPEAN ȘI A CONSILIULUI
            
            
               de adaptare a Directivei 2012/27/UE a Parlamentului European și a Consiliului privind eficiența energetică [astfel cum a fost modificată prin Directiva 2018/XXX/UE] și a Regulamentului (UE) 2018/XXX al Parlamentului European și al Consiliului [guvernanța uniunii energetice], având în vedere retragerea Regatului Unit din Uniunea Europeană
            
            
               (Text cu relevanță pentru SEE)
            
            
               PARLAMENTUL EUROPEAN ȘI CONSILIUL UNIUNII EUROPENE,
            
            
               având în vedere Tratatul privind funcționarea Uniunii Europene, în special articolul 192 alineatul (1) și articolul 194 alineatul (2),
            
            
               având în vedere propunerea Comisiei Europene,
            
            
               după transmiterea proiectului de act legislativ către parlamentele naționale,
            
            
               având în vedere avizul Comitetului Economic și Social European
                  4
               , 
            
            
               având în vedere avizul Comitetului Regiunilor
                  5
               ,
            
            
               hotărând în conformitate cu procedura legislativă ordinară,
            
            
               întrucât:
            
         
         
            
               (1)La 29 martie 2017, Regatul Unit a notificat Consiliului European intenția sa de a se retrage din Uniunea Europeană în temeiul articolului 50 din Tratatul privind Uniunea Europeană. Prin urmare, cu excepția cazului în care, printr-un acord de retragere, se stabilește o altă dată sau dacă Consiliul European, în acord cu Regatul Unit, stabilește în unanimitate o altă dată, legislația Uniunii va înceta să se aplice Regatului Unit începând cu data de 30 martie 2019. Regatul Unit va avea apoi statut de țară terță. 
            
            
               (2)Directiva 2012/27/UE a Parlamentului European și a Consiliului din 25 octombrie 2012 privind eficiența energetică
                  6
               , astfel cum a fost modificată prin Directiva 2018/XXX/UE
                  7
               , impune statelor membre obligația de a stabili contribuții orientative privind eficiența energetică pe plan național pentru îndeplinirea obiectivului Uniunii pentru 2030 de creștere a eficienței energetice cu cel puțin 32,5 %. În acest proces, statele membre ar trebui să ia în considerare consumul de energie al Uniunii pentru anul 2030
                  8
               .
            
            
               (3)Regulamentul (UE) 2018/XXX [guvernanța uniunii energetice]
                  9
                prevede obligația statelor membre de a ține seama, în procesul de stabilire a contribuției la atingerea obiectivelor Uniunii în materie de eficiență energetică, de consumul de energie al Uniunii în 2030
                  10
               . Consumul de energie la nivelul Uniunii este, de asemenea, relevant pentru evaluarea de către Comisie a progreselor înregistrate în direcția realizării colective a obiectivelor Uniunii
                  11
               .
            
            
               (4)Din cauza retragerii Regatului Unit din Uniune, este necesar să se adapteze din punct de vedere tehnic cifrele privind consumul de energie preconizate pentru Uniunea Europeană în 2030, pentru a reflecta situația Uniunii cu 27 de state membre („UE 27”). Previziunile realizate pentru obiectivul principal al Uniunii de cel puțin 32,5 % arată că, în 2030, consumul de energie primară ar trebui să fie de 1 273 de milioane de tone echivalent petrol (Mtep) și consumul final de energie de 956 Mtep pentru Uniunea cu 28 de state membre. Previziunile echivalente pentru UE-27, excluzând Regatul Unit, arată că, în 2030, consumul de energie primară ar trebui să fie de 1 128 Mtep, iar consumul final de energie de 846 Mtep. Din acest motiv, este necesară adaptarea cifrelor privind nivelurile consumului de energie în 2030. 
            
            
               (5)Aceleași previziuni privind consumul de energie în 2030 sunt, de asemenea, relevante pentru articolele 6 și 29 din Regulamentul (UE) 2018/XXX [guvernanța uniunii energetice]. 
            
            
               (6)Prin urmare, Directiva 2012/27/UE [astfel cum a fost modificată prin Directiva 2018/XXX/UE] și Regulamentul (UE) 2018/XXX [guvernanța uniunii energetice] ar trebui modificate în consecință,
            
            
               ADOPTĂ PREZENTA DECIZIE: 
            
            
               Articolul 1
            
            
               La articolul 3 din Directiva 2012/27/UE [astfel cum a fost modificată prin Directiva 2018/XXX/UE], alineatul (5) se înlocuiește cu următorul text:
            
            
               „(5) Fiecare stat membru stabilește contribuții orientative privind eficiența energetică pe plan național pentru îndeplinirea obiectivelor Uniunii pentru 2030 menționate la articolul 1 alineatul (1) din prezenta directivă, în conformitate cu articolele [4] și [6] din Regulamentul (UE) 2018/XXX [guvernanța uniunii energetice]. Atunci când stabilesc contribuțiile respective, statele membre țin seama de faptul că, în 2030, consumul de energie al Uniunii trebuie să fie de maximum 1 128 Mtep consum de energie primară și/sau de maximum 846 Mtep consum final de energie. Statele membre notifică aceste contribuții Comisiei, în cadrul planurilor lor energetice și climatice naționale integrate menționate la articolele [3] și [7]-[12] din Regulamentul (UE) 2018/XXX [guvernanța uniunii energetice] și conform procedurii prevăzute la articolele respective.”.
            
            
               Articolul 2
            
            
               Regulamentul (UE) 2018/XXX [guvernanța uniunii energetice] se modifică după cum urmează: 
            
            
               (a)La articolul 6 alineatul (1) primul paragraf:
            
            
               (i)cifra „1 273 Mtep” se înlocuiește cu „1 128 Mtep”;
            
            
               (ii)cifra „956 Mtep” se înlocuiește cu „846 Mtep”.
            
            
               (b)La articolul 29 alineatul (3), primul paragraf se înlocuiește cu următorul text:
            
            
               „În domeniul eficienței energetice, în cadrul evaluării sale menționate la alineatul (1), Comisia evaluează progresele înregistrate în direcția atingerii colective a unui consum maxim de energie la nivelul Uniunii de 1 128 Mtep consum de energie primară și de 846 Mtep consum final de energie în 2030, în conformitate cu articolul 3 alineatul (5) din Directiva 2012/27/UE [astfel cum a fost modificată prin Directiva 2018/XXX/UE].”
            
            
               Articolul 3
            
            
               Articolele 1 și 2 din prezenta decizie nu aduc atingere termenului prevăzut la articolul 28 din Directiva 2012/27/UE [astfel cum a fost modificată prin Directiva 2018/XXX/UE] și la articolul 59 din Regulamentul (UE) 2018/XXX [guvernanța uniunii energetice].
            
            
               Articolul 4
            
         
         
            
               Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene și se aplică din ziua următoare celei în care dreptul Uniunii încetează să se aplice Regatului Unit.
            
            
               Adoptată la Strasbourg,
            
            
               
                  Pentru Parlamentul European
                        Pentru Consiliu
               
               
                  Președintele
                        Președintele
               
            
         
         
            
                  
                     (1)
                  
                        JO xxx.
               
               
                  
                     (2)
                  
                        La data de 19 iunie 2018, colegiuitorii au ajuns la un acord politic provizoriu cu privire la o revizuire a Directivei privind eficiența energetică și a Regulamentului privind guvernanța. Se preconizează că sesiunea plenară a Parlamentului European pentru o dezbatere comună și votul în primă lectură pentru ambele acte normative vor avea loc în noiembrie. Directiva privind eficiența energetică și Regulamentul privind guvernanța vor fi prezentate Consiliului Afaceri Generale și, odată adoptate, vor fi semnate oficial de cei doi colegiuitori.
               
               
                  
                     (3)
                  
                        Articolul 3 alineatul (1) litera (a) și articolul 3 alineatul (5) din Directiva 2012/27/UE, astfel cum a fost modificată prin Directiva 2018/xx/UE.
               
               
                  
                     (4)
                  
                        JO C , , p. .
               
               
                  
                     (5)
                  
                        JO C , , p. .
               
               
                  
                     (6)
                  
                        Directiva 2012/27/UE a Parlamentului European și a Consiliului din 25 octombrie 2012 privind eficiența energetică, de modificare a Directivelor 2009/125/CE și 2010/30/UE și de abrogare a Directivelor 2004/8/CE și 2006/32/CE (JO L 315, 14.11.2012, p. 1–56).
               
               
                  
                     (7)
                  
                        JO
               
               
                  
                     (8)
                  
                        Articolul 3 alineatul (5) din Directiva 2012/27/UE, astfel cum a fost modificată prin Directiva 2018/XXX/UE.
               
               
                  
                     (9)
                  
                        JO...
               
               
                  
                     (10)
                  
                        Articolul 6 alineatul (1) primul paragraf din Regulamentul (UE) 2018/XXX [guvernanța uniunii energetice].
               
               
                  
                     (11)
                  
                        Articolul 29 alineatul (3) primul paragraf din Regulamentul (UE) 2018/XXX [guvernanța uniunii energetice].